*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*36. számú előterjesztés*

Bátaszék Város Önkormányzata Képviselő-testületének 2017. február 15-én,

15 órakor megtartandó RENDKÍVÜLI ülésére

*Kossuth utca 105. ingatlan földszint felújítása, ingyenes használatba adása*

|  |
| --- |
| **Előterjesztő**: dr. Bozsolik Róbert polgármester  **Készítette:** Hetesi Adrienn ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 02.14. |

**Tisztelt Képviselő-testület!**

1. A Bátaszék, Kossuth utca 105. számú ingatlan földszinti helyiségeit az önkormányzat ingyenesen használatba szeretné adni a Bátaszék Város Polgárőr Egyesületének.

A nemzeti vagyonról szóló 2011. évi CXCVI. törvény (továbbiakban: Nvtv.) 11. § (10) bekezdése szerint nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. Az Nvtv. 11. § (13) bekezdése értelmében nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe. A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: közreműködés a település közbiztonságának biztosításában.

Mindezek alapján az ingatlanrész Polgárőr Egyesület részére történő ingyenes használatba adásának nincs akadálya.

1. Az ingatlanrész használhatósága érdekében felújítás szükséges, melyet részben az önkormányzat finanszírozna.

A felújítás során az alábbi munkák kerülnek elvégzésre:

* aljzatbeton készítése a nagyteremben
* vakolás az összes helyiségben
* festés, mázolás az összes helyiségben
* burkolás a nagyteremben kerámia lappal
* új szerelvények elhelyezése a mosdóban

A kivitelezésre a BÁT-KOM 2004. Kft. adott ajánlatot nettó 367.840,-Ft +Áfa (99.317,-Ft), azaz bruttó 467.157,-Ft összegről.

Lehetőségként Pankovics Józseftől is kértünk ajánlatot a nagyterem padlófelújítására, linóleumból. Az ajánlata nettó 250.750,-Ft +Áfa (67.703,-Ft), azaz bruttó 318.453,-Ft összegről szól, mely nem tartalmazza az új aljzatbeton készítését.

Mindezek alapján javasolom az alábbi határozati javaslat elfogadását:

**Határozati javaslat:**

**Kossuth utca 105. ingatlan földszint ingyenes használatba adására, felújítására**

Bátaszék Város Önkormányzatának Képviselő-testülete

1. a.) a Kossuth u. 105. szám alatti ingatlan földszintjének 56 m2 nagyságú területét a Bátaszék Város Polgárőr Egyesülete részére határozatlan időre ingyenes használatba adja,

b.) felhatalmazza a polgármestert az ingyenes használatba adási szerződés aláírására,

2. a.) a Kossuth utca 105. számú ingatlan földszintje 56 m2 nagyságú területének felújítására bruttó 467.157 Ft-ot biztosít az önkormányzat 2017. költségvetésében,

b.) a kivitelezési munkák elvégzésével a BÁT-KOM 2004. Kft.-t bízza meg.

*Határidő*: 2017. március 11.

*Felelős*: dr. Bozsolik Róbert polgármester

(a szerződés aláírásáért)

*Határozatról értesül*: Bátaszék Város Polgárőr Egyesülete

Városüzemeltetési iroda

Pénzügyi iroda

irattár